CELEX: 32008R0175
Language: bg
Date: 2008-02-27 00:00:00
Title: Регламент (ЕО) № 175/2008 на Комисията от 27 февруари 2008 година относно издаването на лицензиите за внос на ориз в рамките на тарифните квоти, открити за подпериода на месец февруари 2008 г. с Регламент (ЕО) № 327/98

28.2.2008   
            
            
               BG
            
            
               Официален вестник на Европейския съюз
            
            
               L 55/25
            
         
      РЕГЛАМЕНТ (ЕО) № 175/2008 НА КОМИСИЯТА
   
   от 27 февруари 2008 година
   относно издаването на лицензиите за внос на ориз в рамките на тарифните квоти, открити за подпериода на месец февруари 2008 г. с Регламент (ЕО) № 327/98
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1785/2003 на Съвета от 29 септември 2003 г. относно общата организация на пазара на ориз (1),
   като взе предвид Регламент (ЕО) № 327/98 на Комисията от 10 февруари 1998 г. за откриване и за начин на управление на някои тарифни квоти при внос на цял и на натрошен ориз (2), и по-специално член 5, първа алинея от него,
   като има предвид, че:
   
               (1)
            
            
               Регламент (ЕО) № 327/98 на Комисията открива и определя начина на управление на някои тарифни квоти при внос на цял и натрошен ориз, разпределени по страни на произход и групирани в множество подпериоди в съответствие с приложение IX към посочения регламент и Регламент (ЕО) № 60/2008 на Комисията, с който беше открит отделен подпериод за месец февруари 2008 г. за тарифната квота за внос на бланширан и полубланширан ориз с произход от Съединените американски щати (3).
            
         
               (2)
            
            
               Подпериодът на месец февруари е втория подпериод за 2008 г. за квотата с пореден номер 09.4127, предвидена в член 1, параграф 1, буква а) от Регламент (ЕО) № 327/98.
            
         
               (3)
            
            
               От предоставената информация съгласно член 8, буква а) от Регламент (ЕО) № 327/98 следва, че за квотата с пореден номер 09.4127 заявленията, подадени през първите десет работни дни на месец февруари 2008 г. в съответствие с член 4, параграф 1 от посочения регламент, се отнасят за количество, по-малко от наличното.
            
         
               (4)
            
            
               Следва също да се определят за квота с пореден номер 09.4127 общите налични количества за следващия подпериод в съответствие с член 5, първа алинея от Регламент (ЕО) № 327/98,
            
         ПРИЕ НАСТОЯЩИЯ РЕГЛАМЕНТ:
   Член 1
   Общото налично количество в рамките на квотата с пореден номер 09.4127, посочена в Регламент (ЕО) № 327/98, за следващия подпериод на тарифната квота е определено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 февруари 2008 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 270, 21.10.2003 г., стр. 96. Регламент, последно изменен с Регламент (ЕО) № 797/2006 (ОВ L 144, 31.5.2006 г., стр. 1). Регламент (ЕО) № 1785/2003 ще бъде заменен с Регламент (ЕО) № 1234/2007 (ОВ L 299, 16.11.2007 г., стр. 1) от 1 септември 2008 г.
   
      (2)  ОВ L 37, 11.2.1998 г., стр. 5. Регламент, последно изменен с Регламент (ЕО) № 1538/2007 (ОВ L 337, 21.12.2007 г., стр. 49).
   
      (3)  ОВ L 22, 25.1.2008 г., стр. 6.
   
      ПРИЛОЖЕНИЕ
      Количества за отпускане за подпериода на месец февруари 2008 г. и налично количество за следващия подпериод, при прилагане на Регламент (ЕО) № 327/98
      Квота за бланширан или полубланширан ориз с код по КН 1006 30, предвидена в член 1, параграф 1, буква а) от Регламент (ЕО) № 327/98:
      
                  Произход
               
               
                  Пореден номер
               
               
                  Коефициент на разпределение за подпериода на месец февруари 2008 г.
               
               
                  Общо налично количество за подпериода на месец април 2008 г.
                  (в kg)
               
            
                  Съединени американски щати
               
               
                  09.4127
               
               
                  — (1)
                  
               
               
                  12 365 684
               
            
         (1)  Заявленията покриват количества, по-малки или равни на наличните количества: следователно всички заявления могат да бъдат приети.